cyanic-selkie/wikianc huggingface dataset:
Cornwall
Historie
Det moderne engelske navnet kommer fra stammen Cornovii sammensatt med det angelsaksiske ordet wealas, som betyr «fremmede». Wealas er også opphavet til navnet Wales. På kornisk heter grevskapet Kernow (alternativt Curnow), en form som har fått en renessanse.
Cornwall var en av de viktigste tinnprodusenter i antikken, og forsynte middelhavsområdet med metallet. Man mener at korniske eksperter på gruvedrift på et tidspunkt var verdens dyktigste. Da tinngruvene begynte å gå tomme emigrerte mange til Nord- og Sør-Amerika, Australia, New Zealand og Sør-Afrika, hvor man trengte gruveteknikere. Mange av de engelske faguttrykkene innen gruvedrift kommer fra kornisk.
Etter at gruvedriften, sammen med jordbruk og fiske, ble mindre lønnsomt, har turisme vært en av de viktigste næringsveier. Svært mange tilreisende blir trukket til det vakre kystlandskapet. Like fullt er Cornwall en av de fattigste regioner i Storbritannia, og EU gir overføringer til utvikling av infrastrukturen.
Isotoptabell
Tabellen nedenfor viser alle kjente radionuklider (isotoper) av grunnstoffene, ordnet etter økende atomnummer (antall protoner) fra venstre mot høyre, og økende antall nøytroner ovenfra og ned. Halveringstider er angitt med farger som vist i tabellen til høyre. Radionuklider med flere omdanningsveier har ulik forgrunns- og bakgrunnsfarge.
Colombey-les-Deux-Églises
Colombey-les-Deux-Églises er en kommune i departementet Haute-Marne i regionen Grand Est nord i Frankrike. Den franske general og statsmann Charles de Gaulle bodde her i perioder av sitt liv, og han ble også gravlagt her.
U Fleků
U Fleků, på norsk «hos Flek», er en pub og et mikrobryggeri i Praha, Tsjekkia. Det ligger i Gamlebyen, ikke langt fra Nasjonalteatret. U Fleků ble grunnlagt i 1499 som en familiebedrift. I 1762 ble bryggeriet kjøpt av Jakub Flekovský, som har gitt navn til stedet. U Fleků betyr flekk.
Liten vepseblomsterflue
Liten vepseblomsterflue (Chrysotoxum arcuatum) er en middelstor flue som tilhører familien blomsterfluene. Den finnes over hele Norge unntatt i høyfjellet.
U Fleků
Det nåværende bryggeriet, som er det minste historiske i Praha, brygger et sterkt, mørkt øl som kun serveres i deres lokaler, og det eneste som serveres der.
Liten vepseblomsterflue
Utseende
En middelsstor (10-12 mm), tettbygd, gul og svart blomsterflue. Som hos andre Chrysotoxum-arter er antennene forholdsvis lange, lenger enn hodet. Arten kan kjennes på den runde bakkroppen kombinert med forholdsvis liten kroppsstørrelse. Hodet er stort og bredt, fasettøynene har fine, lysbrune hår og møtes i pannen hos hannene. Ansiktet er nesten flatt, med en svak midtbule, klart gult med svart midtstripe. Antennene er mørke, særlig det tredje leddet er forlenget, dette er lengre enn de to innerste leddene til sammen. Thorax er blankt svart med to grå lengdestriper i de fremre to tredjedelene, på sidene med gule sidestriper som er avbrutt over vingefestet. Scutellum er gult med svart spiss. Bakkroppen er kort oval, nesten kulerund, svart med gule hår. Det andre, tredje og fjerde leddet har gule striper som går fra sidekanten i en bue fremover, disse er avbrutt i midten. Det tredje og fjerde leddet har dessuten gul bakkant. Beina er gule og slanke. Vingene er glassklare med brun forkant.
Levevis
Larvene lever av rotlevende bladlus, disse voktes gjerne av maur. De voksne fluene kan finnes fra mai til september og besøker mange slags blomster. Disse fluene treffer man helst ved bar- eller blandingsskoger.
Truro (andre betydninger)
Truro kan vise til:
Brugata (Oslo)
Brugata (1–19, 6–24) er en gate i Oslo, mellom Storgata og Vaterlands bru. Brugata ligger på grensen mellom bydelene Grünerløkka og Sentrum. Nr 1–19 hører med til bydel Grünerløkka, nr 6–24 hører med til Sentrum. Sammen med søndre del av Storgata var Brugata Christianias innfartsvei fra øst og nord etter byggingen av Vaterlands bro i 1654 (Vaterlands Storgade). Langs veien grodde det frem bondehandelsgårder som det fortsatt kan finnes spor av. Også flere garvere holdt til i Brugata.
Brugata passerer Lilletorget, der Stenersgata tar av mot sørvest og Christian Krohgs gate mot nord. Sør for gatens østre del ligger Vaterlandsparken. Den vestre delen av gaten er idag dominert av serveringssteder, innvandrerbutikker og butikksenteret Gunerius.
Utvalgte gatenummer
I nr. 3 A ligger Teddy's Soft Bar som åpnet i 1958 med servering av brus og milkshake. I bakgården kan man se rester av de gjenværende bondehandelsgårdene som antakelig ble oppført i midten av 1700-tallet
Brugata 6 var en bondehandelsgård reist av Arne Hansen Killerud i 1760-årene. Anlegget var fredet. Handelsgården brant ned til grunnen i 1988. Maleren Wilhelm Peters har malt en scene fra gårdsrommet i 1906. Brugata 6 er beskrevet av Hans Børli i novellen Ti mil:
Brugata nr. 14 er et bindingsverkshus fra slutten av 1700-tallet. Her er det gjestgiveri i første etasje.
Nr. 17 er en bygård fra 1897. Byggherre var advokat Ludvig Meyer, Arbeiderpartiets formann 1897 til 1900, som i 1895 hadde kjøpt den tidligere bygningen på tomten. Her flyttet Arbeiderpartiet, partiavisen Social-Demokraten, Arbejdernes Fællesbageri, partets trykkeri, partimannen Christian Holtermann Knudsens trykkeri inn. Social-Demokraten flyttet til det nybygde Folkets Hus i 1907.
Tidligere var det hele tre kinoer i Brugata. I nr.1 lå Folkekinematografen, i nr. 8 Kronen kino og i nr.12 lå Central.
Hennig-Olsen Is
Hennig-Olsen Is AS er Nordens eldste iskremprodusent, kjent for å lage «Kremen av iskrem» siden 1924. Årlig produseres ca. 30 millioner liter iskrem og frosne desserter på fabrikken i Hannevika utenfor Kristiansand. Det utgjør nesten halvparten av det norske iskremmarkedet. I tillegg lager iskremprodusenten egen sjokolade, karamell, krokan og syltetøy.
Iskrem fra Hennig-Olsen har sine røtter tilbake til 1924. Kristiansanderen Sven Hennig-Olsen lærte manuell iskremproduksjon under et opphold i Chicago i USA. Da han returnerte til hjembyen i 1924 hadde han med seg produksjonsutstyr og oppskrifter. Iskremproduksjon ble en bigeskjeft i tobakkskiosken han startet i Kristiansand. Selve iskremfabrikken ble åpnet i 1960. Da hadde sønnen Otto Johan Hennig-Olsen overtatt ledelsen av bedriften. Fremveksten av de store matvarekjedene på 1980-tallet bidro til å befeste suksessen. Gjennom en avtale med det vi i dag kjenner som NorgesGruppen, ble Hennig-Olsen Is sikret landsdekkende distribusjon av iskrem i 1993. I 1996 tar 3. generasjon Hennig-Olsen over driften, og Paal Hennig-Olsen blir administrerende direktør.
Hennig-Olsen Is er en mangfoldsbedrift på omtrent 230 årsverk fra nesten 30 forskjellige nasjonaliteter. Bedriften mottok i 2007 Mangfoldsprisen for sitt arbeid gjennom 40 år med å skape mangfold på arbeidsplassen.
159
Fødsler
150er
Chandra Wilson
Chandra Danette Wilson (født 27. august 1969 i Houston i Texas) er amerikansk skuespiller. Hun er mest kjent som assistentlege Miranda Bailey i TV-serien Grey's Anatomy, som hadde premiere i USA 27. mars 2005, og i Norge den 11. juli 2006. Wilsons rollefigur, dr. Bailey, har ansvaret for opplæring av turnusleger.
Wilson har også vært med i andre TV-serier, blant annet The Sopranos.
I august 2006 var Chandra Wilson nominert til en Emmy Award for beste birolle i en dramaserie, men hun tapte for Blythe Danner.
I september 2007 var Wilson nominert til Best Supporting Actress (beste kvinnelige birolle) i en dramaserie for andre året på rad. Blant konkurrentene denne gang var to av hennes kolleger fra «Grey's Anatomy», nemlig Katherine Heigl og Sandra Oh. Det var Heigl som vant denne prisen.
Chandra Wilson er gift. Hun og hennes mann er foreldre til to jenter og en gutt.
Victory
Victory var navnet på en – eller to – av de illegale avisene som ble utgitt under den tyske okkupasjonen av Norge under andre verdenskrig.
Victory ble opprinnelig startet i 1941 og var en typisk radioavis, det vil si den brakte videre nyhetene fra London-sendingene. Navnet henspeilte på de alliertes bruk av «V» og «Victory» som symbol for seier. Avisen ble første gang rullet opp og stanset midtsommers 1943. Flere av folkene bak avisen ble arrestert, deriblant redaktøren Olav Hilton.
Etter de tyske aksjonene mot de illegale avisene under det såkalte «pressekrakket» i 1944 ble det gjennomført en lignende dekkoperasjon med navneskifte: Victory ble ad-hoc omdøpt til «V-posten». Denne avisen var nemlig rullet opp, og medarbeidere satt arrestert. Ved å vise at «V-posten» fortsatt kom ut prøvde mann å dekke de som satt inne. Noe senere tok avisen tilbake sitt egentlige navn.
Indiaroba
Indiaroba er en kommune i delstaten Sergipe i nordøstregionen av Brasil.
Eventyrfilm
Eventyrfilm er en filmsjanger som omfatter underholdende spillefilmer med eventyrlig, det vil si fantasifull og spennende, handling. Betegnelsen tilsvarer det engelske «adventure films».
«Eventyrfilm» kan på norsk også brukes om filmer med handling fra folkeeventyr, men dekker vanligvis langt bredere enn det som på norsk forståes som eventyr.
Eksempler
Betegnelsen «eventyrfilm» kan brukes om en rekke filmtyper, for eksempel virkelighetsfjerne actionfilmer og spenningsfilmer, science fiction- og fantasyfilmer, spektakulære skrekkfilmer, tegneseriefilmatiseringer og andre fantastiske filmdramaer der tallrike, overdrevent begivenhetsrike og merkelige hendelser står i sentrum. Undergrupper kan være handlingsmettede sjangerfilmer fra historiske perioder eller eksotiske miljøer, slik som piratfilmer, ridderfilmer eller filmer fra for eksempel fra gresk eller romersk oldtid. Eventyrdramaene har gjerne også karikerte skurker og en tydelig helt, i eldre eventyrfilmer særlig en maskert eller fektende eventyrer, på engelsk ofte kalt swashbuckler.
Påkostede eventyrfilmer med storslagne tablåer, visuelle effekter og mer eller mindre spennende handling har siden 1930-tallet vært særlig karakteristisk for den amerikanske filmproduksjonen i Hollywood.
Pipenatten
Pipenatten er en kolle i Ringerike kommune i Buskerud. Den ligger nord for tettstedet Sokna i Soknedalen og har en høyde på 606 meter over havet. Kollen ligger øst for Langevassdammen i Langvannet (sør i Brekkebygda), vest for Sogna, og sør for Sognevannet i Strømsoddbygda.
Yottasekund
Yottasekund er en kvadrillion (1024) sekunder, og er satt sammen av det største SI-prefikset yotta og SI-enheten for måling av tid. Symbolet for yottasekund er Ys.
156
Fødsler
150er
Yottasekund
1 yottasekund er lik:
Og motsatt:
David Neville (ishockeyspiller)
David John Neville (født 2. mai 1908, død 14. oktober 1991) var en canadisk ishockeyspiller som deltok i de olympiske vinterleker 1936 i Garmisch-Partenkirchen.
Neville spilte på det canadiske amatørlaget Port Arthur Bearcats som var tatt ut til å representere Canada i OL-turneringen 1936. Canada kom på andreplass i turneringen bak Storbritannia. De vant alle tre kampene i gruppespillet, 8-1 over Polen, 11-0 over Latvia og 5-2 over Østerrike. I mellomrunden tapte de med 1-2 til Storbritannia og beseiret Ungarn med 15-0 og Tyskland med 6-2. I finalerunden beseiret de Tsjekkoslovakia med 7-0 og USA med 1-0, men resultatet i mellomrunden mot Storbritannia telte også med i finalerunden og dermed ble Storbritannia olympiske mestere i ishockey og Canada, som hadde vunnet de fire første OL-turneringene, fikk ta til takke med sølvmedaljene.
Meteorologiåret 1867
Meteorologiåret 1867 er en oversikt over hendelser, prisvinnere, fødte og avdøde personer med tilknytning til meteorologi i 1867.
Vestby flyplass
Vestby flyplass er en flyplass som ligger rundt tre kilometer nordvest for Vestby sentrum i Vestby kommune i Akershus fylke.
Chris Coleman
Cristopher Coleman (født 10. juni 1970) er en walisisk fotballtrener og tidligere fotballspiller.
Iskăr
Iskăr (bulgarsk: Искър; latin: Oescus) er den lengste elven som bare renner innenfor Bulgaria, og er en av sideelvene til Donau. Den har en lengde på 352 kilometer.
Chris Coleman
Han var manager i Premier League for Fulham FC fra 2003 til 10. april 2007. Som spiller spilte han forsvar. Coleman spilte 32 landskamper for. Han tok over som manager i Fulham i mai 2003 etter Jean Tigana og fikk sparken 10. april 2007.
Den 11. februar 2008 ble han utnevnt som manager for Coventry City FC. Han fikk sparken etter sesongen 2009/10.
Nyttårsaften 2016 ble Coleman utnevnt til offiser av Order of the British Empire.
Iskăr
Iskăr oppstår fra tre elver, Tsjerni Iskăr (Svarte Iskăr), Beli Iskăr (Hvite Iskăr) og Levi Iskăr (som sammen går under navnet Iskrove). Kilden til Iskăr regnes som Prav Iskăr, en av sideelvene til Tsjerni Iskăr. Etter at den har kommet ned fra den nordlige siden av Rila, renner den ut i Iskăr-reservoaret, det største i Bulgaria. Elven renner nær Sofia, og passerer gjennom et juv i Balkanfjellene. Den munner så ut i Donau nær landsbyen Gigen i Pleven oblast. Iskăr er den eneste elven med utspring sør i Bulgaria som renner gjennom Balkanfjellene og ut i Donau.
Chris Coleman
19. november 2017 ble han ansatt som ny manager for den engelske klubben Sunderland. Han fikk sparken etter 2017/18 sesongen.
10. juni 2018 fikk han jobben som ny manager i den kinesiske fotballklubben Hebei China Fortune F.C. Han fikk sparken 15. mai 2019 etter svake resultater.
Iskăr
Iskăr renner gjennom sju provinser i Bulgaria: Hovedstaden Sofia, Sofia, Pernik, Vratsa, Pleven og Lovetsj. Elven er hovedvannkilden til Sofia.
Itabaiana (Sergipe)
Itabaiana er en kommune i delstaten Sergipe i nordøstregionen av Brasil.
Iskăr
Geologisk sett er Iskăr den eldste elven på Balkan, og den eneste elven som har holdt på den opprinnelige retningen sin, til tross for flere geologiske endringer i området.
Østensjø skole
Østensjø skole ligger i Østensjø bydel i Oslo. Skolen er plassert ved nordenden av Østensjøvannet med en av byens flotteste uteområder for elever. Skolen betjener elever fra områdene rundt Nordre og Søndre Skøyen, deler av Godlia og Oppsal.
Sommeren 2018 starter den kommunale etaten Undervisningsbygg Oslo KF arbeidet med å reise to nye bygg på skoleområdet. Bygg Vest skal brukes til klasserom, kontorplasser for lærerne og Aktivitetsskolen (AKS). Bygg Nord skal inneholde ny gymsal, kunst- og håndverksrom, naturfagrom og musikkrom. De to nybyggene skal etter planen stå ferdige til skolestart i 2020.
Verneverdig veggmaleri
Skolens første overlærer Johan Evje var svært kunstinteressert. Man mener at det var overlærer Evje som sørget for at den unge, begavede kunstneren Bjarne Ness fikk i oppdrag å utsmykke fondveggen i skolens første gymsal. Det verneverdige veggmaleriet bærer tittelen Seierherren vender tilbake.
Historie
Skolen ble tatt i bruk høsten 1917, men ble ikke offisielt åpnet før mars 1918.
Da undervisningen kunne starte opp i 1917 ble 120 elever overført til Østensjø skole fra Abildsø skole, mens 154 elever ble overført fra Bryn skole. Til sammen hadde den nye skolen 350 elever, fordelt på 13 klasser.
Østensjø skole bestod opprinnelig av kun ett bygg, en hvitmalt skolebygning som fremdeles (per 2018) er en del av skoleanlegget. Denne bygningen hadde tolv klasserom og et skolekjøkken. Etter få år ble det klart at skolebygningen ikke var stor nok til å romme alle elevene som sognet til skolen. Det ble besluttet å bygge utvide bygningsmassen, og i 1925 var skolens andre bygg klart til bruk. Nybygget ble lenge kalt "den nye skolen", i motsetningen til bygget fra 1917 som i mange år ble hetende "den gamle skolen". Nybygget var utstyrt med klokketårn og inneholdt en stor gymsal. Karakteristisk for tiden ble det ikke bygget noen dusjfasiliteter for elevene. Den unge kunstneren Bjarne Ness ble engasjert til å utsmykke gymsalens fondvegg, og ble ferdig med dette arbeidet få måneder før han døde av tuberkulose i Paris i 1927. Skolen fikk ny gymsal høsten 2012, og i 2020 skal nybygget Bygg Nord stå klar med nok en ny gymsal.
På grunn av de ekstra store barnekullene rett etter krigen, ble det bygget en paviljong som etter planen skulle rives igjen. Den gulmalte paviljongen ble tatt i bruk etter sommerferien i 1953. Per 2018 er den fortsatt i bruk i undervisningsøyemed.
I 1980 ble det første ettermiddagstilbudet for skolebarna etablert ved Østensjø skole. Tilbudet ble de første årene kalt «Fritidshjemmet», senere ble denne kommunale ordningen omdøpt til «Skolefritidsordningen (SFO)», og per 2018 kalles tilbudet «AKS». Som SFO hadde hatt navn som «Smørblomsten», «Blåklokke» og «Marihøne». I forbindelse med Seksårsreformen (Reform 97) holdt førskolegruppen «T-6» en periode til i det gamle tannlegekontoret på skolen.
Anne Marit Mevassvik
Anne Marit Mevassvik (født 15. januar 1966 ) er en norsk offentlig tjenestekvinne og politiker (Ap).
Ulrik Badertscher
Ulrik Badertscher (født 24. juni 1988 i Hakadal, Nittedal kommune, Akershus) er en norsk snøbrettkjører som konkurrer for Varingskollen.
Anne Marit Mevassvik
Hun ble i 1999 medlem av Overhalla kommunestyre, fra 2003 til 2007 som varaordfører. Hun var innvalgt i Nord-Trøndelag fylkesting fra 2007 og frem til sammenslåingen av Nord- og Sør-Trøndelag i 2018, men satt hele perioden i fylkesrådet, først som fylkesråd for videregående opplæring fra 2007 til 2013, deretter som Nord-Trøndelags fylkesrådsleder. Etter fylkessammenslåingen, som hun var pådriver for, ble hun leder i Arbeiderpartiets fylkestingsgruppe og leder i Trøndelag Arbeiderparti. Hun ble fritatt fra sine politiske verv samme år, da hun ble daglig leder for Stiklestad Nasjonale Kultursenter. I 2020 ble hun fylkesdirektør for kultur i Trøndelag fylkeskommune.
Ulrik Badertscher
Badertscher ble tidenes første snøbrettkjører som fullførte en 1620 grader, fire og en halv ganger spinn, utført som en backside med nosegrab. Hoppet gjorde han på hjemmebane i Varingskollen i 2009.
Anne Marit Mevassvik
Hun vokste opp i Overhalla, tok allmennfag ved Namsos videregående skole og studerte økonomi, markedsføring, engelsk og russisk ved Trondheim økonomiske høgskole og Universitetet i Tromsø. Hun har arbeidet som lærer i Nord-Norge og Nord-Trøndelag og som koordinator for bruk av IT i skolen og innføringen av Kunnskapsløftet i Midtre Namdal.
Ulrik Badertscher
3. desember 2011 vant han sin første store internasjonale seier da han toppet en historisk seierspall kledd av nordmenn under 2011 Oakley Shaun White Air and Style Beijing Eventinne på Beijings nasjonalstadion, omtalt som fugleredet. Seieren kvalifiserte Badertscher til VM i snowboard i Oslo februar 2012. De to andre på podiet var Torstein Horgmo og Ståle Sandbech.
Huitfeldts gate
Huitfeldts gate finnes flere steder:
Øivind Farmen
Øivind Farmen (født 14. april 1972 i Sandefjord, oppvokst i Tjølling, Vestfold), er en norsk musiker, bosatt i Selbu (Sør-Trøndelag). Han har siden 2002 vært medlem av folkemusikktrioen Flukt.
Åtte år gammel begynte Farmen å spille trekkspill hos Gustav Schmidt i Sandefjord. Senere gikk han på Sandefjord Musikkskole og musikklinjen ved Sandefjord Gymnas (1988–1991) med Arne Kulsvehagen som lærer. Her ble han også introdusert for trekkspill med melodibass (akkordeon).
Siste året på gymnaset og de påfølgende konservatoriestudiene ved Barratt Due musikkinstitutt i Oslo (1991–1995) ble utført under Anders Grøthe i hovedinstrument og kammermusikk. Konservatoriestudiene ble avsluttet med beste karakter (1.0) i både hovedinstrument- og kammermusikkstudiet.
Han har gitt ut fire soloalbum, og ble nominert til Spellemannprisen 2010 i klassen samtidsmusikk for albumet Norwegian Safari.
Farmen er ansatt som universitetslektor ved Institutt for musikk, NTNU.
Ole Hamre
Ole Hamre (født 20. oktober 1959 i Bergen) er en norsk musiker (slagverk, perkusjon) og komponist.
Hamre har en allsidig musikerbakgrunn og har samarbeidet med blant andre Bugge Wesseltoft, Kari Bremnes, Ole Paus, Ketil Bjørnstad, Frode Alnæs, Silje Nergaard, Arve Henriksen og Knut Reiersrud. Han er også kjent for sitt samarbeid med trekkspilleren Gabriel Fliflet, blant annet i duoen Fliflet/Hamre (1991–) og gruppen Fri Flyt (1993–2001). Som komponist har han også skrevet en lang rekke bestillingsverk, musikk for film og tv, vignetter og lignende.
Prosjekt
Ole Hamre har siden 2006 arrangert Festspillene i Bergen sitt utendørsprogram, den såkalte OiOi-festivalen. OiOi står for Opplevelse, innlevelse, oppsikt og innsikt og under mottoet ”Sært og populært” er festivalens viktigste målsetting å få flere til å føle seg som en naturlig del av Festspillene i Bergen.
Hamre er initiativtaker og kunstnerisk leder for det multietniske ​barne- og ungdomsprosjektet Fargespill. Prosjektet har siden starten i 2005 blant annet produsert forestillingene Fargespill, Fargelys, Flere farger, Fargespill-KORK og Fargespill + Real Ones. 100 barn og ungdommer fra 35 land, alle bosatt i Bergen, er aktører på scenen, og forestillingene har hatt over 165.000 besøkende. Forestillingen er satt sammen av musikk og dans som aktørene har med seg fra sine respektive hjemland, kombinert med norsk folkemusikk og dans, ispedd elementer fra moderne global ungdomskultur.
Hamre er også mannen bak menneskeorgelet Folkofonen, et Audiovisuelt kunstformidlingsinstrument bestående av video og lyd av folk som synger en lang tone. Folkofonen har vært presentert ved en rekke anledninger; kongelig åpning av Festspillene 2007, utendørs åpning av Trondheim Kammermusikkfestival, åpning av Kulturminneåret 2009, NordWind-festivalen 2009 i Berlin og i samspill med Bergen Filharmoniske Orkester.
Kunst av næring er et annet av Hamres prosjekter. Dette er et samarbeidskonsept mellom kunstliv og næringsliv, der ideen er å skape kunst av lyd og bilder av spesifikk næringsvirksomhet. Innenfor dette konseptet har Hamre produsert en rekke audiovisuelle forestillinger og filmer på oppdrag fra næringslivet for blant andre Norsk Hydro, Statoil og BIR.
Folk og røvere i Kardemomme by
Folk og røvere i Kardemomme by er en barnebok av Thorbjørn Egner. Boken utkom i 1955, etter at historien først var sendt i radioprogrammet Barnetimen.
Et teaterstykke basert på historien hadde premiere i 1956, en filmet teaterversjon regissert av Bente Erichsen kom i 1988 og Qvistens animerte versjon i 2022.
Boka ble svært populær allerede i 1950-årene, med egne sanger, plateutgivelse og radioopplesninger, og betraktes som en av de viktigste norske barnebøkene.
Egner komponerte alle melodiene til sangene selv, unntatt Barbermestervise skrevet av Bjarne Amdahl.
Handling
Folk og røvere i Kardemomme by handler om den fredelige byen Kardemomme og de som bor der. Noen få skaper vanskeligheter; det er de tre røverne, Kasper, Jesper og Jonatan som lever utenfor byen og ofte går inn til byen for å røve det de trenger. Til slutt blir røverne arrestert, men de blir godt behandlet i fengselet hos politimester Bastian, og i siste kapittel blir de dagens helter når de slukker brannen i tårnet til Tobias.
En av inspirasjonskildene til miljøskildringene av Kardemomme by er inntrykk fra Egners stipendiereise i 1949 til Italia, Sør-Frankrike, Alger og Marokko. Særlig skal medinaene i Fez og Marrakech i Marokko være viktige inspirasjonskilder. Kardemomme er en urt i ingefær-familien som opprinnelig kommer fra India, men blir ofte brukt av arabere i kaffen.
Figurer
Noen av de viktigste figurene i boka er:
Plava
Plava (russisk: Плава) er ei elv i Tula oblast i Russland. Den er ei høyre sideelv til Upa. Elva er 89 kilometer lang og har et nedbørfelt på 1 880 km². Byen Plavsk ligger ved Plava.
Andrij Deryzemlja
Andrij Vasyljovytsj Deryzemlja (ukrainsk Андрій Васильович Дериземля; født 18. august 1977 i Zjovtneve i Sumy oblast) er en ukrainsk skiskytter.
Deryzemlja begynte med skiskyting da han var 11 år gammel. Han har vært på det ukrainske landslaget siden 1996, da han også debuterte i verdenscupen. Han har deltatt i tre OL og ni VM i skiskyting. Første gang han var på pallen i et verdenscuprenn var i 1998/99-sesongen i sprinten i Holmenkollen. Siden har det blitt en del pallplasseringer, uten at han har oppnådd det store gjennombruddet. Han har vunnet ett verdenscuprenn, fellesstarten i Antholz i 2002/03-sesongen. I VM i 2007 samme sted kom han på 3.-plass på 20 km.
I jula-08 vant han innendørs-showrennet i Arena AufSchalke sammen med Oksana Khvostenko foran over 50000 tilskuere, og vant med det en solid pengepremie.
Han er gift og har ei datter.
Kortfattet merittliste
(pr. 3. februar 2007)
Anne Marie Berg
Anne Marie Berg (født 1. juli 1948) er en norsk sosiolog og professor i organisasjon og ledelse ved Høgskolen i Lillehammer. Hun var forsker ved Arbeidsforskningsinstituttet før hun ble professor. Berg tok doktorgraden med avhandlingen Work stress and health in Norwegian police ved Universitetet i Oslo i 2005. I statsråd 16. november 2007 ble hun utnevnt til medlem av et faglig ekspertutvalg som skal utrede spørsmålet om likestilling av arbeidstiden for skift- og turnusarbeid, samt sammenhengen med deltid.
1,000 Hours
1,000 Hours er den første utgivelsen til det amerikanske punkrockbandet Green Day, og det første av mange utgivelser for det uavhengige plateselskapet Lookout! Records, selskapet som produserte og ga ut musikken til bandet fram til 1993 da de signerte for det kommersielle plateselskapet Reprise Records.
Innspilling og utgivelse
EP-en ble spilt inn i 1988, mens bandet ennå het Sweet Children, og ble utgitt tidlig i 1989, kun på vinyl, og i flere forskjellige farger. Under utgivelsen var det også mulig å få coveret i rosa. Like etter innspillingen byttet bandet navnet til Green Day, til tross for store innvendinger fra Lookout! Records' eier Lawrence «Larry» Livermore.
I 1991 ble 1,000 Hours utgitt på nytt på albumet 1,039/Smoothed Out Slappy Hours sammen med EP-en Slappy og albumet 39/Smooth. EP-en ble likevel værende i trykk hos Lookout! Records fram til bandet slettet sin katalog hos plateselskapet i august 2005.
Siden mars 2009 er 1,000 Hours (sammen med Slappy) tilbake i trykk som bonus til vinyl-nyutgivelsen av 39/Smooth.
Sporliste
Alle spor er av Green Day.
Side 1
Side 2
Røldal skisenter
Røldal skisenter ligger i Håradalen (Hordadalen) 6 km fra Røldal sentrum i Odda som ligger i Ullensvang kommune i Hardanger. Skisenteret har fem skitrekk og to stolheiser.
Skisenteret ligger nesten i sin helhet over tregrensa – mellom 680 og 1 280 m – og har de siste årene blitt stadig mer ettertraktet blant frikjørere. Mye av populariteten til skisenteret skyldes snøen, som vanligvis ligger mellom to og fire meter dyp. Gjennomsnittlig snøfall per vinter er ca. 11 meter, eller 4,6 ganger så mye som Hemsedal. Skisenteret har normalt sesong fra desember til mai, men har åpnet så tidlig som 13. oktober, og stengt så sent som 23. juni. Tore Lie eier 50% av anlegget og har planer om å investere ytterligere i Røldalsområdet. Blant annet står hans selskap Otium bak utbygginsprosjektet Røldal alpingrend med over 120 boenheter.
Itabaianinha
Itabaianinha er en kommune i delstaten Sergipe i nordøstregionen av Brasil.
Sophie Winkleman
Sophie Winkleman (født 5. august 1980) er en britisk skuespiller. Hun er særlig kjent fra Channel 4-serien Peep show. Hun er utdannet i engelsk ved University of Cambridge. Hun ble i 2009 gift med Frederick Windsor.
Black Boy
Black Boy er et tidligere varemerke for en produktserie av krydder og smakssettingsprodukter til salgs i Norge, markedsført av selskapet Rieber & Søn ASA. I 2010 ble merkenavnet lagt ned og produktene lagt til i produktrekken til varemarket Toro.
Merkevarenavnet Black Boy ble introdusert til det norske dagligvaremarkedet av H. Christian Olsens Eftf. tidlig på 1950-tallet. Krydderfabrikken Nopal AS fra Elverum tok over Black Boy i 1996. Rieber & Søn overtok merket Black Boy i 2003 da de kjøpte Elverum-selskapet.
Navnet Black Boy, som betyr «svart gutt» på engelsk, ble trolig etablert som et eksotisk navn. Boy kan også bety «innfødt (ikke-europeisk) tjener», og ordet, særlig i sammensetningen black boy, kan bli oppfattet som gammeldags og nedsettende. Fra september 2010 erstattet Rieber & Søn Black Boy med ny krydderserie under navnet «Toro Krydderiet». Den første logoen til Black Boy viste en karikert tegning av en afrikansk gutt. Den logoen ble senere fjernet.
Messerschmitt Bf 110
Operativ tjeneste
Bf 110 ble benyttet av Luftwaffe i en rekke krigssituasjoner, deriblant under slaget om Storbritannia. James Harry Lacey («Ginger» Lacey), en britisk flyver som blant annet deltok under slaget om Storbritannia, uttalte etter krigen at de britiske flyverne på denne tiden anså Bf 110 som til dels farligere enn Bf 109, mest på grunn av den store ansamlingen av maskinkanoner og maskingevær flyet hadde i sitt neseparti. Etterretningsvesenet hadde også informert om at flyet var mer manøvrerbart enn det i virkeligheten var, og flyverne holdt seg derfor på avstand, og unngikk lenge kamp med Bf 110 – inntil man fant ut at flyet var langt mindre manøvrerbart enn man hadde trodd. Når det er sagt, var ikke Bf 110 ubrukelig som jagerfly: Bf 110 skjøt ned flere britiske jagerfly, og dette kan også ha underbygget frykten for flyet.
Flyet hadde høyere hastighet enn samtidige jagerfly som det britiske Hawker Hurricane, men det hadde dårligere akselerasjon. Det ble derfor som regel benyttet som eskortefly for høytgående bombefly, hvor de kunne angripe fiendtlige fly ved å stupe ned, angripe, for så å bryte av og komme seg opp i høyden igjen. Flyet ble imidlertid etterhvert trukket tilbake som jagerfly og satt inn i rollen som nattjager og angrepsfly. Det ble også produsert en rekognoseringsvariant utstyrt med kamera.
Annet
Et fly av denne typen krasjlandet også ved Falkfjellet den 4. mai 1943.
Alliance Boots
Alliance Boots Ltd var et aksjeselskap som hadde virksomhet i 15 land. Selskapet ble dannet ved en fusjon mellom Alliance UniChem Plc og Boots-gruppen (Boots Group PLC) 31. juli 2006. 26. juni 2007 ble selskapet kjøpt av investeringsselskapet AB Acquisistions Limited og aksjen ble trukket fra notering på London-børsen to dager senere.
Utvikling i Norge
Det tidligere selskapet Alliance Unichem kjøpte opp norske apotek for å danne en egen apotekkjede etter at den nye apotekloven trådte i kraft i 2001. I Norge fantes 138 Alliance-apotek (2008).
I 2006 fusjonerte Alliance Unichem og Boots til det nye selskapet Alliance Boots som nå (2014) har navnet Boots Norge AS.
I 2007 åpnet selskapet som første apotekkjede i Norge egen nettbutikk. Norges første «nettapotek» selger ikke legemidler (forbudt i Norge), og er derfor basert på handelsvarer fra apotek- og bandagistsortimentet, kosmetikk og hudpleieprodukter.
I 2008 åpnet de første Boots-apotekene i Norge; Bootsapotek Lillestrøm. Fra 2008 til 2011 ble så godt som alle Allianceapotekene bygget om til Bootsapotek og per juni 2012 har selskapet 146 Bootsapotek og ett Allianceapotek.
Logo
Allianceapotekenes første logo besto av fire piler som skulle symbolisere kjerneverdiene. Den ble videreutviklet til en logo bestående av to hjerter som til sammen danner et kors og har en noe klarere symbolikk.
Grossistvirksomhet
Alliance Boots eier grossistfirmaet Alliance Healthcare som leverer legemidler og andre varer til apotek, bandagister og kommunale sykehjem. Selskapet endret navn fra Holtung AS til Alliance Healthcare i 2009.
Medocostidae
Medocostidae er en familie av insekter som tilhører tegene, en gruppe av nebbmunner. Disse tegene er rovdyr som suger ut kroppsvæsker fra ulike smådyr.
Gruppen omfatter bare én kjent art, Medocostes lestoni, som er kjent fra Ghana og Kongo.
Utseende
Medocostes lestoni er en middelsstor (8 – 9 mm), flat, avlangt-oval, sterkt sklerotisert tege. Antennene består av fire ledd, det innerste er sylindrisk, ledd to stavformet, de to ytterste trådformede. Vingene er velutviklede, den membranøse delen av forvingen har tre lange celler ved roten, mange årer går ut fra disse. Beina er ikke særlig lange. Bare hunnen er kjent.
Systematisk inndeling
Medocostidae ble tidligere gjerne regnet som en undergruppe av familien Nabidae.
Julemysteriet
Julemysteriet er en barnebok av Jostein Gaarder, først utgitt i 1992. Boken er utformet som en adventskalender med 24 kapitler, og ble opprinnelig skrevet som adventsserie for NRK.
Sammen med de forutgående bøkene Kabalmysteriet (1990) og Sofies verden (1991) blir boken gjerne sett som del av en trilogi, tematisk samlet om identitetsutvikling i lys av europeisk kulturhistorie. Mens Julemysteriet handler om kirkens kulturhistorie og Sofies verden handler om filosofiens historie, legger Kabalmysteriet særlig vekt på den europeiske mytetradisjonen. Gaarder fikk Skolebibliotekarforeningens litteraturpris i 1993 for hele trilogien.
Handling
På samme måte som Kabalmysteriet og Sofies verden er boken bygget opp med en noenlunde realistisk rammefortelling og en fiksjonsfortelling plassert inn i rammefortellingen, en teknikk som ofte beskrives som «kinesiske esker». I rammefortellingen opptrer gutten Joakim som sammen med faren kjøper en adventskalender i en liten eksotisk bokhandel; kalenderen har verken sjokolade eller plastfigurer.
Da Joakim åpner første luke dagen etter, faller det ned en lapp som handler om en jente ved navn Elisabet. I de følgende dagenes kalenderfortellinger reiser Elisabet både geografisk og historisk gjennom Europa og Lilleasia. Fortellingen starter i Oslo 1948 og slutter i Betlehem i år 0. Hun reiser sammen med «en brokete pilegrimsskare», og møter engler, sauer, sauegjetere, de tre vise menn og romerske menn.
Hier Kommt Alex
«Hier Kommt Alex» er en rockesang av den tyske rockegruppen Die Toten Hosen fra 1988. Den var første tittel på albumet Ein kleines bisschen Horrorschau. Musikken er av Andreas Meurer, teksten av Campino. «Alex» er Alexander Delarge, protagonisten i Anthony Burgess sin dystre framtidsroman A Clockwork Orange fra 1962. Boken ble i 1971 filmet av Stanley Kubrick. Alex er leder av en ungdomsbande som hver kveld jakter på forsvarsløse borgere. Han er besatt av Ludwig van Beethovens musikk, særlig av hans niende symfoni.
Sangen er med i Guitar Hero III: Legends of Rock som bonusspor.
Lennart Viitala
Lennart «Lenni» Viitala (født 8. november 1921 i Nurmo, død 24. februar 1966) var en finsk bryter som deltok i de olympiske leker 1948 i  London.
Viitala ble olympisk mester i bryting under Sommer-OL 1948 i London. Han vant den letteste vektklassen, fluevekt opp til 52,0 kg, i fristil. I finalen beseiret han Halat Balamir fra Tyrkia.
Arkivalier
Arkivalier kan ha form som papir, kart, tegninger, planer, fotografi, mikrofilm, grammofonplate, lyd- og videobånd, optiske og elektroniske medier (f. eks. CD-ROM, platelager, diskett, dvd mv).
Archiv
Best Western Stav Hotel
Best Western Stav Hotel er et hotell i Malvik kommune i Trøndelag. Det ligger ved og delvis over europavei 6, rundt 4 km vest for Hommelvik.
Stav Hotel åpnet i februar 1990 og var det første overnattingsstedet i Norge delvis bygd over en motorvei. Hotellet er bygget på modell fra Tyskland og har en særegen konstruksjonsmessig oppbygging. Hotellet ble i 2009 medlem i hotellkjeden Best Western Hotels.
Flemma
Flemma er ei lita bygd, har et forsamlingshus (grendahus) og kirkegård med et lite bårehus. Næring i bygda er landbruk, fiskeoppdrett og mekanisk industri. I tillegg har bygda opprettet en egen kolonial ved navn «Kremmerhuset».
Tobåndet vepseblomsterflue
Utseende
En middelsstor (10-13 mm), forholdsvis slank, lysgul og svart blomsterflue. Som hos andre Chrysotoxum-arter er antennene forholdsvis lange, lenger enn hodet. Arten kan kjennes på de kontrastrike tegningene og forholdsvis smal kroppsform. Hodet er stort og bredt, fasettøynene har fine, lysgrå hår og møtes i pannen hos hannene. Ansiktet er nesten flatt, med en svak midtbule, klart gult med svart midtstripe. Antennene er mørke, alle tre ledd er forlenget, det tredje leddet er kortere enn de to innerste leddene til sammen. Thorax er blankt svart med to grå lengdestriper i de fremre to tredjedelene, på sidene med gule sidestriper som er avbrutt over vingefestet. Scutellum er svart med gul bakkant. Bakkroppen er lang oval, svart med gule hår. Det andre leddet har er par lysgule, trekantede flekker som nesten møtes i midten. Det tredje leddet er helt svart. Det fjerde leddet har et par smale, rektangulære, lysgule tverrflekker som nesten møtes i midten. Beina er gule, bortsett fra de mørke baklårene, og slanke. Vingene er glassklare med brun forkant og en stor, mørkbrun flekk nær vingespissen.
Flemma
Angvik skole er barneskole for Flemma.
Flemstubben er et mosjonsløp som ble arrangert første gang i 1980. Løpet arrangeres årlig i august. Arrangør er Flemma idrettslag.
Lugar
Passasjerlugarer
På passasjerskip var det tidligere vanlig med klassedelte lugarer, på store skip opptil 3 klasser. Standard og beliggenhet på lugarer, forpleining, fellessalonger og dekksareal ble avspeilt i klassifisering og billettpris.
Klassedelingen finnes fortsatt på mange skip, men inndelingen i 1., 2. og 3. klasse er forlatt. I tråd med tidens markedsføringsterminologi finnes det gjerne et stort tilbud av «vanlige» lugarer eller «turistklasse» og dyrere alternativer som «rederlugarer», suiter eller «business class», helt parallelt til det som tilbys på hotell.
Praksis er gjerne slik at jo høyere opp i skipet, og jo større lysflate og areal lugarene har, desto høyere er billettprisen. Utvendige lugarer er dyrere enn innvendige (uten dagslys). Lugarer med utsikt (og eventuelt privat dekksplass) tverrskips er dyrere enn tilsvarende langskips. Lugarer med 4 køyer uten koøye/ventil på dekk under vannflaten er (der de finnes) det rimeligste lugartilbudet.
Mannskapslugarer
På passasjerskip er mannskapslugarene gjennomgående plassert i mindre attraktive og salgbare deler av skipet som i de fremre seksjonene av selve skroget og i umiddelbar tilknytning til service- eller maskinrom med aktivitet store deler av døgnet og et visst støynivå.
Kabine
Sporsperre
Sporsperre er en innretning på en jernbaneskinne som hindrer rullende materiell å komme i bevegelse i bestemt retning. Sporsperrer brukes for å hindre forseelser på et jernbanespor, for eksempel uautoriserte togbevegelser, tog som passerer stoppsignal eller løpsk, ubetjent rullende materiell. En sporsperre virker ved at det rullende materiell sporer av når vognene/lokomotivet triller over eller gjennom den. En sporsperre kan legges om for hånd (håndstilt), eller fra stillerapparat (sentralstilt). En håndstilt sporsperre kan ha lås som kan låses og nøkkelen tas ut bare når sporsperren ligger i bestemt stilling (kontrollås), eller stengeinnretning (rigel) som frigis fra stillerapparat.
Selv om en utilsiktet avsporing er til skade for både utstyr og spor, og krever mye tid og kostnader for reparasjoner, blir sporsperrer brukt i situasjoner hvor det er mindre risiko for skade på spor og mulige personskader eller dødsfall dersom toget sporer av ved sporsperren i stedet for at det skulle skje et sammenstøt eller kraftigere avsporing på hovedspor.
Sporsperrer kan brukes slik:
Det finnes tre grunnleggende måter å gjennomføre sporsikring på. Den vanligste typen er vanlig sporsperre utformet som et kileformet stålstykke som er festet på og dekker hele skinnetoppen. Hvis en jernbanevogn eller et lokomotiv prøver å kjøre over det, vil flensen (den kanten på innsiden av et jernbanehjul som gjør at en hjulaksel holder seg på skinnene hele tiden) løftes over skinnen og utover slik at hjulet sporer av. Når sporsperren ikke er i bruk beveger den seg ut og bort fra sporet, slik at det ikke er noen hindringer på skinnen. Denne typen sporsperrer kan opereres manuelt eller fjernstyrt: i førstnevnte tilfelle vil den ha en lås koblet til for å hindre at sperren blir flyttet av uautorisert personell. Denne typen er vanlig på nordamerikanske jernbaner.
Den tredje typen av sporsperrer er portable sporsperrer, som brukes av jernbanearbeidere samt enkelte industriselskaper. Disse brukes ofte sammen med såkalte «blått flagg-regler» (Blue Flag rules) og er vanligvis utplassert for en midlertidig periode. (Et blått flagg på et jernbanespor betyr at ingenting på det sporet bør flyttes. Flagget kan bare fjernes av den personen eller gruppen som utplasserte det. Om natten er flaggene erstattet med lanterner som viser de samme fargene.) Brukes ikke i Norge.
Sporsperrer har til tider sviktet og dermed ikke klart å hindre større ulykker, for eksempel Sjursøya-ulykken som fant sted 24. mars 2010. Et sett av 16 tomme godsvogner begynte å trille nedover fra Alnabru på Loenga–Alnabrulinjen og endte i en terminalbygning på Sjursøya. En sporsperre ved Loenga klarte ikke å spore av det løpske godstoget, som til slutt tok tre menneskeliv og skadet fire personer. Foreløpige undersøkelser viser at sporsperren ikke var satt i riktig posisjon da toget trillet forbi Loenga i stor fart.
Deshret
Deshret, også kalt Den røde krona for Nedre Egypt, var det formelle, egyptiske navnet på ei kongekrone som ble båret av faraoer i oldtidas Nedre Egypt. Krona var traktformet med et høyt bakstykke, rød og utstyrt med en spiralfomet tråd som representerte sugesnabelen på en bie. Etter sammenslåinga av Nedre og Øvre Egypt ble den kombinert med hedjet, den hvite krona for Nedre Egypt, til pschent, dobbeltkrona for det forente riket.
Ifølge egyptisk mytologi lot jordguden Geb falkguden Horus regjere over Nedre Egypt. De egyptiske faraoene, som betraktet seg selv som etterkommere av Horus, bar den røde krona som tegn på sin autoritet over Nedre Egypt.
Verken røde eller hvite egyptiske kongekroner er bevart, så man vet ikke hvordan disse var konstruert eller hvilke materialer de ble lagd av. At ingen kroner har blitt funnet selv i ganske intakte graver, kan tyde på at kronene gikk i arv fra konge til konge som i dagens monarkier.
Bolognese
Bolognese (FCI #196) er en liten selskapshund som stammer fra Bologna i Italia. Den er vennlig og knytter seg tett til sine eiere. Den er trolig nært beslektet malteser og kan i tillegg regnes som en av progenitorene til bichon havanais, sammen med bichon frisé. I Skandinavia kom de første hundene til Sverige i 1988.
Opprinnelse og alder
Bolognese kommer fra den italienske byen Bologna, som den har fått sitt navn fra. Rasen tok form allerede på 1100-tallet.
Rasen ble populær i overklassen for sitt behagelige lynne og tiltalende utseende. Rasen fikk sitt gjennombrudd i renessansen, da den ble betraktet som en flott gave kongelige imellom. Bankieren i Firenze, Cosimo de Medici, ga blant annet åtte individer til de åtte mest fremstående familiene i Brussel i gave som en diplomatisk gest på begynnelsen av 1400-tallet.
Rasen kan ses på mange gamle malerier og er forbausende lik dagens bolognese, bortsett fra at den den gang kunne være sort og hvit, mens i dag skal være ren hvit. Bolognese er en forholdsvis sjelden rase i de fleste land, også Italia.
Utseende, anatomi og fysikk
Bolognese er en liten hund med fyldig pels, som skal være lang, tett og rufset, og dekke hele kroppen, med unntak av neseryggen. Av farger er kun ren hvit tillatt. Av utseende minner den mye om Bichon frisé, men er noe mer reservert i temperamentet. Ørene er høyt ansatt med rikelig pels. Store, mørke øyne og saksebitt. Mankehøyde for hannhunder er 27–30 cm og 25–28 cm for tisper.
Bruksområde
Rasen var avlet frem som selskapshund og det er også dens rolle i dag.
Lynne og væremåte
Bolognese er en hyggelig hund med godt lynne. Den tar lett lydighetstrening, egner seg som selskap for barn og kommer godt overens med andre hunder. Den er riktignok noe reservert.
Mosambik
Naturgeografi
Areal: 801 590 km², derav 43,7 % skog, 6,4 % dyrket mark, 50 % gressletter og beitemark (anslag i 2011).
Utstrekning: nord-sør 2000 km, vest-øst 50 opptil 600 km
Kystlinjen er 2470 km.
De største byene er Maputo med omtrent 932 000, Beira med ca. 299 000 og Nampula med omtrent 251 000 innbyggere.
Demografi
Mosambiks største etniske grupper omfatter tallrike undergrupper med forskjellige språk, dialekter og historie. Mange er knyttet til lignende etniske grupper som lever i nabolandene. De nordsentrale provinsene Zambezia og Nampula er mest folkerike med nesten 45 % av befolkningen.
Til tross for innflytelse fra islamske handelsmenn og europeiske kolonister, har folket i Mosambik stort sett beholdt en innfødt kultur basert på landbruk i liten skala. Mosambiks mest utviklede kunstformer har vært treskulpturer, som Makonde i nord er særlig kjent for, og dans. Middel- og overklassen fortsetter å være tungt influert av den portugisiske koloniale og språklige arven.
Befolkningssammensetning
De rundt fire millionene makua er den dominerende gruppen i den nordlige delen av landet, sena og ndau er i flertall i Zambezi-dalen, og shangaan (tsonga) dominerer i det sørlige Mosambik. Andre grupper inkluderer makonde, yao, swahili, tonga, chopi, shona og nguni (inkludert zulu). Landet har også et lite antall kaukasoide, hovedsakelig etterkommere av europeiske portugisere. Under det europeiske styret levde store minoriteter av portugisiske bosettere permanent i nesten alle deler av Mosambik, men de fleste av dem forlot regionen etter landets frihet i 1975. Det er også en liten mestiço-minoritet, mennesker med en blanding av bantu- og portugisisk opphav. De gjenværende kaukasoide i Mosambik kom fra Asia og alle disse er indere (hovedsakelig fra Pakistan og portugisisk India) og arabere. Der er også rundt 7000 kinesere.
Språk
Portugisisk er det offisielle og mest utbredte talte språket i nasjonen, fordi bantuene snakker flere av sine forskjellige språk. Omkring 10 % har portugisisk som morsmål. Mest utbredt av disse er swahili, makua (også kalt emakua) - omkring 25 %, sena, ndau og shangaan, og disse har mange lånord av portugisisk opphav. De fleste snakker portugisisk som annetspråk, og bare portugisere og mestiços har det som morsmål. Arabere, kinesere og indere snakker sine egne språk i tillegg til portugisisk, som er deres annetspråk. De fleste utdannede mosambikere snakker engelsk som er brukt på skoler og i forretninger som et andre- eller tredjespråk.
Historie
Mosambiks første innbyggere var san-jegere og samlere, forfedre til khoisan-folkene. Mellom det første og fjerde århundre migrerte bølger av bantuspråklige folkeslag fra nord gjennom Zambezi-dalen og så gradvis inn på platået og kystområdene. Bantuene var jordbrukere og jernsmeder.
Da den portugisiske sjøfareren Vasco da Gamas skip nådde Mosambik i 1498, hadde arabiske handelsbosetninger eksistert langs kysten og de ytterliggende øyene i flere århundrer. Fra rundt 1500 ble portugisiske handelsstasjoner og festninger regulære stoppesteder på den nye ruten til Østen. Senere reiste handelsmenn og utforskere til de indre regionene på leting etter gull og slaver. Selv om den portugisiske innflytelsen gradvis ble ekspandert, var deres makt begrenset og utøvd gjennom individuelle bosettere som ble gitt betydelig selvstyre. Resultatet var at investeringene manglet mens myndighetene i Lisboa konsentrerte seg om den lukrative handelen med India og Det fjerne østen og koloniseringen av Brasil.